text: Fly måtte nødlande i Billund
  25 september 2012 kl. 06.54
  Et slagsmål mellem to passagerer betød, at et Ryan Air fly måtte foretage en nødlanding i Billund.
  Flyet var på vej fra Estland til London.
  Undervejs kom en engelsk og en estisk passager op at slås, hvorefter kaptajnen valgte at nødlande i Billund.
  Efter nødlandingen var den engelske passager faldet til ro, hvorimod den estiske mand stadig var så ophidset, at flyets besætning følte sig tvunget til at fastholde ham, indtil politiet kom ombord.
  De to mænd blev anholdt.
  Der venter nu de to voldelige mænd et erstatningskrav fra Ryan Air. Det bliver stort. En nødlanding kan koste flere hundrede tusinde.
  